

**НАРОДНА СКУПШТИНА РЕПУБЛИКЕ СРПСКЕ**

**NARODNA SKUPŠTINA REPUBLIKE SRPSKE**

........................................................................................................................................................................................

**ЗАКОНОДАВНО-ПРАВНО ОДЈЕЉЕЊЕ**

**ОДСЈЕК ЗА РАД СА ПОСЛАНИЦИМА**

**Број: 02/4.02-734/15**

**Датум: 27. април 2015. године**

**ПРАКСА ИЗРАДЕ ПРЕЧИШЋЕНОГ ТЕКСТА**

**ИСТРАЖИВАЊЕ ПРИПРЕМИО:**

**Милан Грубор**

**Истраживање не одражава званичан став Народне скупштине Републике Српске**

**САДРЖАЈ**

[УВОД](#page3) [3](#page3)

[УПОРЕДНИ ПРЕГЛЕДИ ДРУГИХ ПАРЛАМЕНАТА](#page4) [4](#page4)

ПАРЛАМЕНТ ФЕДЕРАЦИЈЕ БиХ [4](#page4)

ПАРЛАМЕНТАРНА СКУПШТИНА БиХ [4](#page4)

[РЕПУБЛИКА СРБИЈА](#page4) [4](#page4)

[РЕПУБЛИКА ХРВАТСКА](#page4) [4](#page4)

[РЕПУБЛИКА СЛОВЕНИЈА](#page5) [5](#page5)

[ЦРНА ГОРА](#page5) [5](#page5)

[РЕПУБЛИКА МАКЕДОНИЈА](#page5) [5](#page5)

[ЗАКЉУЧАК](#page6) [6](#page6)

ИЗВОРИ...................................................................................................................................................................7

**УВОД**

Народна скупштина Републике Српске у свом раду мијења правне прописе објављујући само оне дијелове који су се мијењали, не уносећи промјене у изворни текст прописа. Када се у изворни текст унесу промјене тада се говори о пречишћеном тексту правног прописа.

Пречишћен текст се дефинише као тренутно важећи текст правног прописа.

Све одредбе у пречишћеном тексту су већ ступиле на снагу и још увијек вриједе.

Пословником Народне скупштине Републике Српске прописује се да Законодавни одбор утврђује пречишћени текст закона када је за то овлаштен, те дефинише да се након објављеног пречишћеног текста закона, у „Службеном гласнику Републике Српске“ не могу вршити измјене и допуне наведеног пречишћеног текста закона.

Циљ овог истраживања јесте упоредна анализа пословничких норми које се односе на утврђивање пречишћеног текста закона. Посебан фокус у овом истраживању се односи на пословничку одредбу о измјенама и допунама пречишћеног текста закона.

Истраживањем су обухваћени пословници о раду Представничког дома Парламента Федерације Босне и Херцеговине, Представничког дома Парламентарне скупштине Босне и Херцеговине, Сабора Републике Хрватске, Државног збора Републике Словеније, Скупштине Црне Горе и Собрања Републике Македоније, као и Јединствена методолошка правила за израду прописа Законодавног одбора Народне скупштине Републике Србије.

**УПОРЕДНИ ПРЕГЛЕДИ ДРУГИХ ПАРЛАМЕНАТА**

**ПАРЛАМЕНТ ФЕДЕРАЦИЈЕ БОСНЕ И ХЕРЦЕГОВИНЕ**

Пословник Представничког дома Парламента Федерације БиХ[[1]](#footnote-1) прописује да се Представничком дому, након објављеног пречишћеног текста акта, предлажу измјене или допуне акта које се односе на одредбе у пречишћеном тексту акта.

Овим је дефинисано да се на исти начин поступа када је утврђен нови пречишћен текст акта, с тим што се назначи да се ради о новом тексту акта.

**ПАРЛАМЕНТАРНА СКУПШТИНА БОСНЕ И ХЕРЦЕГОВИНЕ**

Пословником Представничког дома Парламентарне скупштине[[2]](#footnote-2) прописано је да неслужбену верзију пречишћеног текста, након сваке измјене и допуне закона и другог акта, израђују стручне службе Секретаријата, те исту објављују на службеној веб страници.

**РЕПУБЛИКА СРБИЈА**

Законодавни одбор Народне скупштине Републике Србије, Јединственим методолошким правилима за израду прописа, прописује да приликом каснијих измјена прописа чији је пречишћени текст утврђен треба означити број службеног гласила у којем је објављен пречишћен текст и нагласити да се ради о пречишћеном тексту.

**РЕПУБЛИКА ХРВАТСКА**

Пословник Сабора Републике Хрватске[[3]](#footnote-3) прописује да Одбор за законодавство утврђује и издаје пречишћене текстове закона и других аката које доноси Сабор, када су ти акти најмање три пута измјењени или допуњени.

**РЕПУБЛИКА СЛОВЕНИЈА**

Пословником Државног збора[[4]](#footnote-4) прописано је да након сваке измјене и допуне закона Законодавна и Правна служба припремају пречишћен текст закона.

**ЦРНА ГОРА**

Пословником Скупштине Црне Горе[[5]](#footnote-5) дефинисано је да Законодавни одбор утврђује пречишћен текст закона.

**РЕПУБЛИКА МАКЕДОНИЈА**

Пословник Собрања Републике Македоније[[6]](#footnote-6) дефинише да ако је закон више пута мијењан и допуњаван, или ако су обимне измјене и допуне закона, предлагач може да предложи да се утврди пречишћен текст закона. Законодавно-правна комисија је овлаштена да утврди пречишћени текста закона.

**ЗАКЉУЧАК**

Пословник Представничког дома Парламента Федерације БиХ, Пословник Представничког дома Парламентарне скупштине БиХ и Јединствена методолошка правила за израду прописа Законодавног одбора Народне скупштине Републике Србије прописују могућност измјена и допуна пречишћеног текста закона.

Пословник Сабора Републике Хрватске, Пословник Државног збора Републике Словеније, Пословник Скупштине Црне Горе и Деловник Собрања Републике Македоније не прописују могућност измјена и допуна пречишћеног текста закона.

**ИЗВОРИ ПОДАТАКА**

1. Пословник Представничког дома Парламента Федерације БиХ („Службене новине Федерације БиХ“, број: 69/07 и 02/08)
2. Пословник Представничког дома Парламентарне скупштине БиХ („Службени лист БиХ“, број: 33/06, 41/06, 81/06, 91/06,91/07, 87/09 и 28/12)
3. Пословник Хрватског сабора („Народне новине“, број 81/13)
4. Пословник Државног збора Словеније („Урадни лист“, број: 92/07, 105/10 и 80/13)
5. Пословник Скупштине ЦГ („Службени лист РЦГ“, број: 51/06 и 66/06; „Службени лист ЦГ“, број: 88/09, 80/10, 39/11, 25/12, 49/13 и 32/14).

Пословник Собрања Републике Македоније („Службени весник“, број 91/08)

1. Пословник Представничког дома Парламента Федерације БиХ („Службене новине Федерације БиХ“, број: 69/07 и 02/08). [↑](#footnote-ref-1)
2. Пословник Представничког дома Парламентарне скупштине БиХ („Службени лист БиХ“, број 33/06, 41/06, 81/06, 91/06,91/07, 87/09 и 28/12). [↑](#footnote-ref-2)
3. Пословник Хрватског сабора („Народне новине“, број 81/13). [↑](#footnote-ref-3)
4. Пословник Државног збора Словеније („Урадни лист“, број: 92/07, 105/10 и 80/13). [↑](#footnote-ref-4)
5. Пословник Скупштине ЦГ („Службени лист РЦГ“, број: 51/06 и 66/06, „Службени лист ЦГ“, број: 88/09, 80/10, 39/11, 25/12, 49/13 и 32/14). [↑](#footnote-ref-5)
6. Пословник Собрања Републике Македоније („Службени весник“, број 91/08). [↑](#footnote-ref-6)